22.8.2023
ET
Euroopa Liidu Teataja
L 207/3
(14)
Samal ajal tegi komisjon uurimise algatamise ajal eksportivatele tootjatele, sõltumatutele importijatele, kasutajatele ja liidu tootjatele mõeldud küsimustikud internetis kättesaadavaks.
Samuti saatis ta taotluse esitajatele makroandmete küsimustiku.
Küsimustikud tehti kättesaadavaks ka sõltumatutele importijatele ja kasutajatele samal kaubanduse peadirektoraadi veebisaidil (9).
(15)
Kõigil isikutel paluti teha teatavaks oma seisukohad, esitada teave ja kinnitavad tõendid algatamisteates sätestatud tähtaja jooksul.
Huvitatud isikutel oli ka võimalus esitada uurimise algatamise kohta märkusi ning taotleda, et komisjon ja/või kaubandusmenetluses ärakuulamise eest vastutav ametnik nad ära kuulaks.
1.7.
Väljavõtteline uuring
1.7.1.
HRV eksportivate tootjate väljavõtteline uuring (16)
Komisjon andis aegumise läbivaatamise algatamisteates teada, et ta võib teha eksportivate tootjate väljavõttelise uuringu kooskõlas alusmääruse artikliga 27.
(17)
Selleks et otsustada, kas väljavõtteline uuring on vajalik, ning vajaduse korral moodustada valim, palus komisjon kõigil HRV eksportivatel tootjatel esitada algatamisteates osutatud teabe.
Ükski eksportiv tootja ei andnud endast teada.
(18)
Lisaks palus komisjon HRV esindusel Euroopa Liidu juures teha kindlaks muud eksportivad tootjad, kes võiksid olla huvitatud uurimises osalemisest, ja/või võtta nendega ühendust.
Mingit vastust sellele aga ei esitatud.
(19)
Seega teatas komisjon HRV ametiasutustele, et arvestades koostöö puudumist, kavatseb ta subsideerimise jätkumise või kordumise uurimisel kasutada kättesaadavaid fakte kooskõlas alusmääruse artikliga 28.
HRV ametiasutused ei vastanud.
1.7.2.
Liidu tootjate väljavõtteline uuring (20)
Komisjon teatas aegumise läbivaatamise algatamise teates, et on moodustanud liidu tootjatest esialgse valimi.
Komisjon tugines valimi moodustamisel samasuguse toote representatiivsetele toodangu- ja müügimahtudele ELis ajavahemikul 1. jaanuarist kuni 31. detsembrini 2021.
Valimisse kuulus kolm liidu tootjat.
Valimisse kaasatud liidu tootjate arvele langes samasuguse toote hinnangulisest liidu kogutoodangust ligikaudu 41 % ja liidu hinnangulisest müügist 37 %.
Komisjon kutsus huvitatud isikuid üles esitama esialgse valimi kohta märkusi.
Esialgse valimi kohta märkusi ei esitatud ja seega esialgne valim kinnitati.
Valim on liidu tootmisharu esindav.
1.7.3.
Sõltumatute importijate väljavõtteline uuring (21)
Selleks et otsustada, kas väljavõtteline uuring on vajalik, ning vajaduse korral moodustada valim, palus komisjon kõigil teadaolevatel sõltumatutel importijatel esitada algatamisteates märgitud teabe.
Ükski importija aga ei teinud komisjoniga koostööd ega esitanud nõutud teavet.
1.8.
Küsimustikud ja kontrollkäigud (22)
Komisjon saatis Hiina Rahvavabariigi valitsusele küsimustiku.
Küsimustikule vastuseid ei saadud.
(9) https://tron.trade.ec.europa.eu/investigations/case-view?caseId=2616.